nahid-hub/BLUGE-bengali-wikipedia-section-title-prediction huggingface dataset:
জাপানি প্রস্তরযুগ থেকে বর্তমানের চোফুতে মানুষেরা বসবাস করছে। চোফুতে জোমেন, ইয়্যায়ু, কোফুন যুগের অবশিষ্টাংশ পাওয়া গেছে। নারা যুগে চোফু মুশাশি প্রদেশের অংশ ছিল। সেনগোকু যুগ থেকে চোফু, লেট হোজো চ্যান আর উয়েসুগি ক্লানের মধ্যে দ্বন্দ্ব হয়ে আসছে। ইডো যুগে চোফু পোস্ট স্টেশনে রূপান্তর হয়। ১৮৯৩ সালে ১লা এপ্রিল চোফু জেলাকে টোকিও মেট্রোপলিসের অধীনে স্থান্তর করা হয়। ১৯৫২ সালের ৩ নভেম্বর জিনদাই শহর হয়। ১৯৫৫ সালের ১লা এপ্রিল জিনদাই চোফুর সাথে যুক্ত হয়।

সঠিক অনুচ্ছেদ শিরোনাম কোনটি?
titleA. শিক্ষা
titleB. ব্যবসা
titleC. ভূগোল
titleD. ইতিহাস
উত্তর: titleD
এ ছিল তার আরেক উপাধি । 'ইবনুল কুতুব' উপাধিতেও তিনি সবিশেষ পরিচিত ছিলেন । কথিত আছে যে , হাফিজ জালালুদ্দীন সুয়ুতী যেদিন জন্ম গ্রহণ করেছিলেন সেদিন তার জন্মের আগে তার পিতার বিশেষ প্রয়োজনে তার মা কুতুবখায় একখানি কিতাব আনতে গিয়েছিলেন । ঃকিতাবটি খুজে বের করতে থাকলেন তিনি । ঘটনাক্রমে তখন সেখানেই ইমাম সুয়ুতীর জন্ম হয় । তিনি তার পিতার কুতুবখানায় জন্ম গ্রহণ করেছিলেন বিধায় তাকে ইবনুল কুতুব উপাধিতে ভূষিত করা হয় ।

সঠিক অনুচ্ছেদ শিরোনাম কোনটি?
titleA. রচনাবলি
titleB. জন্ম ও বংশ পরম্পরা
titleC. ইবনুল কুতুব
titleD. পিতা
উত্তর: titleC
জনৈক তমিজউদ্দিন এর নামানুসারে তমিজউদ্দিন উপজেলার নামকরণ করা হয়। এ উপজেলার পূর্বে মেঘনা নদী, উত্তর ও পশ্চিমে বোরহানউদ্দিন উপজেলা এবং দক্ষিণে লালমোহন উপজেলা। ১৮৭২ সালের ১৫ই জানুয়ারীর জরীপে এটিকে দৌলতখাঁ থানার একটি আউটপোষ্ট হিসাবে উল্লেখ করা হয়েছে। ১৯২৮ সালের ২৮ শে আগস্ট তারিখ থেকে এই থানাটি একটি আলাদা থানার মর্যাদা পেয়ে আসছিল। মনপুরা এই থানার একটি ইউনিয়ন ছিল। নদীভাঙ্গনে এই থানা অতি সংকুচিত হয়ে আসছে। অপর দিকে যাতায়াত ও অন্যান্য কারণে মনপুরা আলাদা থানার স্বীকৃতি পাওয়ায় ইহার আয়তন আরো কমে যায়। ১৯৮৩ সালের ১৪ ই মার্চ তারিখে ভোলা জেলার দ্বিতীয় উপজেলা হিসেবে স্বীকৃতি পায়।

সঠিক অনুচ্ছেদ শিরোনাম কোনটি?
titleA. জনসংখ্যার উপাত্ত
titleB. বিবিধ
titleC. ইতিহাস
titleD. শিক্ষা
উত্তর: titleC
এই ক্লাবটি ১৯৮৭ সালে একটি ডিক্রি অনুসারে প্রতিষ্ঠিত হয়েছিল যা কাতার যুব কল্যাণের উচ্চ কাউন্সিলের ভাইস চেয়ারম্যান দ্বারা জারি করা হয়েছিল, এই অনুরোধের প্রতিক্রিয়া হিসাবে পঁচিশ জন সদস্য দ্বারা জমা দেওয়া হয়েছিল। প্রাথমিকভাবে, ক্লাবটির কেবল দুটি বিভাগ ছিল যা ইলেকট্রনিক্স এবং তড়িৎ, তবে ক্লাবের সদস্য সংখ্যা বৃদ্ধি পাওয়ায় বিভাগগুলির সংখ্যা বৃদ্ধি পেয়েছিল। 

সঠিক অনুচ্ছেদ শিরোনাম কোনটি?
titleA. পটভূমি
titleB. সম্প্রদায় উদ্যোগ
titleC. বিভাগ এবং বিভাগসমূহ
titleD. মিশন
উত্তর: titleA
২০০৬ কানাডিয়ান জনসংখ্যা পরিসংখ্যান অনুযায়ী নোভা স্কোশিয়াতে বৃহত্তম জাতিগত গোষ্ঠীটি হল স্কটিস (৩১.৯%), ইংরেজি (৩১.৮%), আইরিশ (২১.৬%), ফরাসি (১৭.৯%), জার্মান (১১.৩%), আদিবাসী মূল (৫.৩%), ডাচ (৪.১%), কালো কানাডিয়ান (২.৮%), ওয়েলস (১.৯%) ইতালীয় (১.৫%) এবং স্ক্যান্ডিনেভিয়ান (১.৪%)। উত্তরদাতাদের ৪০.৯% তাদেরকে জাতিগত "কানাডিয়ান" হিসাবে চিহ্নিত করেছে।

নোভা স্কোশিয়া তার সীমানাগুলির মধ্যে বর্ণবাদ ও সেক্সিজমের মতো বিষয়গুলির মোকাবেলার সামাজিক ন্যায়বিচারের একটি দীর্ঘ ইতিহাস রয়েছে। মানবাধিকার আইন (১৯৬৩) পাস করার জন্য নোভা স্কোশিয়া আইন কানাডায় তৃতীয় ছিল। নোভা স্কোশিয়া মানবাধিকার কমিশন ১৯৬৭ সালে প্রতিষ্ঠিত হয়।

সঠিক অনুচ্ছেদ শিরোনাম কোনটি?
titleA. ব্যুৎপত্তি
titleB. ভাষা
titleC. ভৌগলিক অবস্থান
titleD. জাতিগত উত্স
উত্তর: titleD
১৯৯৮-এর ১৬ মে বিয়ার গ্রিলস তার শৈশবের লালিত স্বপ্ন মাউন্ট এভারেস্ট জয় করেন। আট বছর বয়সে যখন তার বাবা তাকে এভারেস্টের একটি ছবি উপহার দেন, তখনই গ্রিলসের মনে এভারেস্ট জয় করার ইচ্ছা জাগে। এভারেস্ট জয়ের মাধ্যমে মাত্র ২৩ বছর বয়সে তিনি গিনেস বুক অফ ওয়ার্ল্ড রেকর্ডস-এ সর্বকনিষ্ঠ ব্রিটিশ হিসেবে এভারেস্ট জয়ের রেকর্ড করেন। তার প্যারাশুট দুর্ঘটনার আঠারো মাস পরেই তিনি এভারেস্টে আরোহণ করেন। জেমস অ্যালেন নামের একজন অস্ট্রেলীয় নাগরিক ২২ বছর বয়সে একটি দলের সাথে এভারেস্ট জয় করেন। মাত্র ১৯ বছর বয়সে এভারেস্ট জয় করে রব গন্টলেট নামের এক ব্রিটিশ তরুণ গ্রিলসের রেকর্ড ভেঙে ফেলেন।

সঠিক অনুচ্ছেদ শিরোনাম কোনটি?
titleA. "এস্কেপ টু দ্য লিজিওন"
titleB. "বর্ন সারভাইভর/ম্যান ভার্সেস ওয়াইল্ড"
titleC. এভারেস্ট জয়
titleD. সামরিক বাহিনীতে চাকরি
উত্তর: titleC
আম্পায়ারদ্বয়কে খেলায় কোন দলকে বিজয়ী হিসেবে সিদ্ধান্ত প্রদানের অধিকারের ন্যায় ‘ক্ষমতা প্রদানের’ ব্যবস্থা রয়েছে। এ ক্ষেত্রে অন্য দল সম্ভাব্য পরাজয়ের কারণে খেলতে অস্বীকৃতিজ্ঞাপন অথবা, আম্পায়ারদ্বয়ের মতামতকে অগ্রাহ্যের ন্যায় প্রশ্নবিদ্ধতার কারণে হয়ে থাকে। লক্ষ্যণীয় যে, ১৫-ধারা অনুযায়ী ইনিংসে স্বেচ্ছায় ইনিংস ঘোষণার কারণে নয়। এ অধিকারটি খুব কমই প্রয়োগ করা হয়। এ নিয়ম প্রবর্তনের পূর্বে আন্তর্জাতিক ক্রিকেট অঙ্গনে এক দলের খেলতে অস্বীকৃতি অথবা, খেলা চলাকালীন খেলতে অস্বীকৃতির ন্যায় ঘটনা ঘটেছে। উল্লেখযোগ্য ঘটনা হিসেবে রয়েছে -

শ্রীলঙ্কা দল সাময়িকভাবে ইংল্যান্ডের বিপক্ষে খেলতে অস্বীকৃতি জানায়। আম্পায়ার ড্যারেল হেয়ার বল ছুঁড়ে মারার অভিযোগে মুত্তিয়া মুরালিধরনকে বোলিংয়ে নিষিদ্ধ ঘোষণা করলে এ ঘটনা ঘটে।

টেস্ট খেলায় এ ঘটনায় একবার কোন একটি দলকে জয় প্রদান করা হয়েছে। ড্যারেল হেয়ার ও বিলি ডকট্রোভ ২০০৬ সালে সফরকারী পাকিস্তান দলের বিপক্ষে ইংল্যান্ড সিরিজের চতুর্থ টেস্টে এ স্বীকৃতি পায়। ২০ আগস্ট, ২০০৬ তারিখে চতুর্থ দিন নির্ধারিত সময়ে চা বিরতির পর মাঠে নামতে অস্বীকৃতি জানায়। হেয়ার অভিযোগ করেন যে, পাকিস্তানী বোলারেরা বলে আঁচড় কেটে ক্ষতের সৃষ্টি করেছিল। এ ঘটনায় তিনি কোন খেলোয়াড়ের নাম প্রকাশ করেননি। পরবর্তীতে ২০০৮ সালে আইসিসি’র সাধারণ সভায় ফলাফল পরিবর্তন করে অমীমাংসিত হিসেবে ঘোষণা করা হয়। এরপর ফেব্রুয়ারি, ২০০৯ সালে পুণরায় পরিবর্তন করে ইংল্যান্ডের অনুকূলে জয় হিসেবে নিয়ে আসা হয়।

সঠিক অনুচ্ছেদ শিরোনাম কোনটি?
titleA. অমীমাংসিত (ড্র)
titleB. ফলাফলহীন
titleC. সিদ্ধান্ত প্রদান
titleD. পরিত্যক্ত
উত্তর: titleC
আব্দুলআজিজ বিন মোহাম্মদ আল-রাব্বান বিটিসি-র চেয়ারম্যান এবং ব্যবস্থাপনা পরিচালক। বিটিসি একটি বহু মিলিয়ন রিয়ালের হোল্ডিং এবং বিনিয়োগ সংস্থা, যা মূলত প্রকল্প বিকাশকারীদের সমন্বয়ে গঠিত এবং রিয়েল এস্টেট উন্নয়ন প্রকল্পগুলোতে এর প্রচেষ্টাকে কেন্দ্র করে প্রতিষ্ঠিত। বিটিসি ১৯৯৭ সালে কাতারে প্রতিষ্ঠিত হয়েছিল এই অঞ্চলে খুচরা কমপ্লেক্স সরবরাহ করার জন্য। ২০০০ সালে নির্মিত ল্যান্ডমার্ক শপিং মল এবং ২০০৬ সালে নির্মিত ভিল্লাজিও মল এই সংস্থারই দুটি খুচরা কমপ্লেক্স যা কাতারের উন্নয়নে প্রভাব ফেলেছে। এই দুটি কমপ্লেক্সের সাথে কাতারি স্বরাষ্ট্র মন্ত্রকের অংশীদারত্ব ছিল, শাখা খোলার জন্য নাগরিকত্ব ও ভ্রমণ বিভাগের সাথে কাতারি পরিচয় পত্র লাগত, পাশাপাশি কমপ্লেক্সগুলোর নথিপত্রের সাথে সরকারী বিভাগের শাখা খোলার অনুমতির প্রয়োজন ছিল। বিটিসি উপসাগরীয় অঞ্চলে কাতার রাজ্যের সাথে যোগাযোগ রক্ষা করে নিজেকে আরো বড় করেছে। এটা জেডব্লিউ ম্যারিয়ট কোম্পানির সঙ্গে যৌথভাবে কাজ করেছে, দোহা এবং বাহরাইনের হোটেলের বিকাশ সাধন করতে, এর সঙ্গে যৌথ উদ্যোগ রয়েছে আজাদিয়া গ্রুপ, রেমজা-বিটিসি, রেশ ফ্যাশন, জাওয়াদ এবং সিনেকোর খুচরা প্রকল্পের সাথে।

সঠিক অনুচ্ছেদ শিরোনাম কোনটি?
titleA. জীবনী
titleB. বিতর্ক
titleC. বিটিসি
titleD. আমির দিওয়ান
উত্তর: titleC
হানাফি ও হানবলি মাযহাবের সুন্নি মুসলমানেরা আব্দুল্লাহ ইবনে মাসুদ থেকে বর্ণিত তাশাহহুদ পাঠ করে থাকেন। 

আমাদের সব সালাম শ্রদ্ধা, আমাদের সব নামাজ এবং সকল প্রকার পবিত্রতা একমাত্র আল্লাহর উদ্দেশ্যে।
হে নবি, আপনার প্রতি সালাম, আপনার উপর আল্লাহর রহমত এবং অনুগ্রহ বর্ষিত হউক । আমাদের ও আল্লাহর নেক বান্দাদের ওপর আল্লাহর রহমত এবং অনুগ্রহ বর্ষিত হউক। আমি সাক্ষ্য দিচ্ছি যে, আল্লাহ ছাড়া আর কেউ নেই, আমি আরও সাক্ষ্য দিচ্ছি যে, মুহাম্মাদ আল্লাহর বান্দা এবং রাসুল।

সঠিক অনুচ্ছেদ শিরোনাম কোনটি?
titleA. হানাফি ও হানবলি মাযহাব
titleB. উৎস
titleC. কুরআন পন্থী
titleD. সুন্নিমতে
উত্তর: titleA
মাংশপেশি শিথিলকারক বৈশিষ্ট্যের দরুন বেনজোডিয়াজেপাইনগুলি শ্বাসকষ্টের কারণ হতে পারে। যে কারণে, তারা , স্লিপ এপনিয়া, ব্রঙ্কাইটিস এবং সিওপিডিযুক্ত লোকদের মধ্যে প্রতিনির্দেশিত হয়।

গর্ভধারনকালেঃ

মার্কিন যুক্তরাষ্ট্রে, খাদ্য ও ওষুধ প্রশাসন বেঞ্জোডায়াজেপিনগুলিকে ডি বা এক্স উভয় ক্ষেত্রেই শ্রেণিবদ্ধ করেছে যার অর্থ গর্ভজাতের ক্ষতির সম্ভাবনা প্রমাণিত হয়েছে।

সঠিক অনুচ্ছেদ শিরোনাম কোনটি?
titleA. আতঙ্কজনিত রোগ
titleB. অন্যান্য ব্যবহারঃ
titleC. সাধারণ উদ্বেগজনিত ব্যাধি
titleD. প্রতিনির্দেশনা
উত্তর: titleD
হেজাজ জয়ের পর কিছু ইখওয়ান নেতা ব্রিটিশ প্রটেক্টরেট ট্রান্সজর্ডান, ইরাক ও কুয়েত আক্রমণ করতে চাইছিলেন। তারা ইতিমধ্যে কুয়েত-নজদ সীমান্ত যুদ্ধ ও ট্রান্সজর্ডান আক্রমণের মাধ্যমে কিছু চেষ্টা চালান। ১৯২৭ সালের ৫ নভেম্বর ইখওয়ানদের একটি দল দক্ষিণ ইরাক আক্রমণ করে। বুসায়ার কাছে ইরাকি সেনাদের সাথে তাদের সংঘর্ষ হয়। এতে দুইপক্ষে ২০ জনের মত হতাহত হয়। ইখওয়ানরা ১৯২৮ সালের জানুয়ারিতে কুয়েতে হামলা চালায়। দুই অভিযানেই তারা উট ও ভেড়া লুট করে। তাদের হামলা ভয়াবহ মাত্রার হলে ব্রিটিশ বিমানবাহিনী ও কুয়েতিদের কাছ থেকে তারা চরম বাধাপ্রাপ্ত হয়।

সঠিক অনুচ্ছেদ শিরোনাম কোনটি?
titleA. সাবিলার যুদ্ধ
titleB. চূড়ান্ত সমাপ্তি
titleC. আওয়াজিম গোত্রের উপর হামলা
titleD. ইখওয়ান কর্তৃক ইবনে সৌদকে অমান্যকরণ
উত্তর: titleD
কুয়েত ২০১০ সালে কয়েকটি বিশ্ব ক্রিকেট লীগ-এর আসরে অংশ নেয় এবং ২০১০ অষ্টম বিভাগে স্বাগতিক হিসেবে খেলে চ্যাম্পিয়ন হয়। তাঁরা ২০১১ সালের মে মাসে বতসয়ানায় অনুষ্ঠিত ২০১০ সপ্তম বিভাগে চ্যাম্পিয়ন হয়। তবে তাঁরা ২০১১ সালের সেপ্টেম্বর মাসে অনুষ্ঠিত ২০১১ ষষ্ঠ বিভাগে ৩য় হয়। কুয়েত ২০১৪ এসিয়ান গেমসে নেপালের বিপক্ষে ২০ রানে অলআউট হয়ে নেপাল্কে টি-টয়েন্টির ইতিহাসে অন্যতম সর্বনিম্ন লক্ষ্য দেয়।





সঠিক অনুচ্ছেদ শিরোনাম কোনটি?
titleA. সেরা বোলিং ফিগার
titleB. ইতিহাস
titleC. ২০১০-বর্তমান
titleD. রেকর্ড এবং পরিসংখ্যান
উত্তর: titleC
বালী মৃত্যুর পর সুগ্রীব তারা সহ বালীর রাজত্ব অর্জন করেন। রামায়ণে কোনো আনুষ্ঠানিক বিবাহ বা আচারগত পরিশোধনের নথি নেই—রাম কর্তৃক রাবণের থেকে সীতা উদ্ধারের পর, তাকে যেমন অগ্নিপরীক্ষার মধ্যে দিয়ে যেতে হয়েছিল—যা তারাকে সুগ্রীবকে বিবাহের সময় কিংবা বালীর অনুমিত মৃত্যুর থেকে তার প্রত্যাবর্তনের পর তার কাছে ফিরে আসার সময় পালন করতে হয়েছিল। আনুষ্ঠানিক বিবাহর বর্ণনার ঘাটতি—কিছু সমালোচকের মতে—ইঙ্গিত দেয় যে, সুগ্রীবের সাথে তারার সম্পর্ক বিধবা পুনর্বিবাহ কিংবা বহুভর্তৃকত্ব কোনটিই নয়, বরং কেবল সুগ্রীবের দ্বারা ভোগকরণ। রাজা হিসেবে সুগ্রীবের রাজ্যাভিষেকের বিভিন্ন তথ্যসূত্রে, অঙ্গদকেও আপাত-উত্তরাধিকারী যুবরাজ হিসেবে (যখন তারাকে সুগ্রীবের স্ত্রী হিসাবে উল্লেখ করা হয়) বর্ণনা করা হয়েছে। "অধ্যাত্ম রামায়ণ" ঘোষণা করে যে, সুগ্রীব তারাকে অর্জন করেন।

যদিও বালীর রুমাকে অধিগ্রহণ—বড় ভাইয়ের তাঁর ভ্রাতৃবধূকে স্ত্রী হিসেবে গ্রহণ— সর্বজন নিন্দিত; তবে তারার ক্ষেত্রে, বড় ভাইয়ের বিধবাকে তাঁর দেবরের বিবাহ একটি সামাজিক আদর্শ বলে মনে হয়। রামাশ্রয় শর্মা বিবেচনা করেন যে, তারা ও সুগ্রীবের বিবাহের ঘটনায় রামের নীরবতা কাজটিতে তাঁর অস্বীকৃতির সংকেত জ্ঞাপন করে না, বরং তিনি উচ্ছৃঙ্খল চরিত্রের "বানর"দের যৌন সম্পর্কের বিষয়টি—যেখানে তারা ও রুমা এই ভাইদের মধ্যে হাতের আদানপ্রদান ঘটাচ্ছেন—নিয়ে উদ্বিগ্ন নন। রামায়ণ উল্লেখ করে যে, সুগ্রীব নারীদের সাথে (রুমা ও তারা সহ, যাদের প্রতি তিনি লোলুপ ছিলেন) অবাধে যৌনকামনা চরিতার্থ করেন। যাইহোক, রামায়ণে অঙ্গদ সুগ্রীবকে তার মাতৃসমা বড় বৌঠাকুরাণীর সাথে কামলালসাপূর্ন বিবাহের জন্য সমালোচনা করেন। একটি রাজনৈতিক পরিণয় সত্বেও, তারা অনুগতভাবে সুগ্রীবের পরিচর্যা করেন।

রামায়ণের বিভিন্ন টিকা ইঙ্গিত দেয় যে, সুগ্রীবের বিধবা তারাকে বিবাহ করার কাজটি ন্যায়সম্মত ছিল। কাটক মাধব যোগীন্দ্র-এর "অমৃতকাটক" বলে যে, এই কাজটি সঙ্গত কারণ তারা পশু ছিল। নরেশ ভট্ট (রামবর্মা) প্রণীত "তিলক" তারাকে সুগ্রীবের বিবাহের যথার্থতা দেয় যেহেতু সুগ্রীব ছিলেন তাঁর মৃত স্বামীর ভাই। এটি আরও বলে যে, তারার পুনর্বিবাহ করা উচিত কারণ তিনি প্রথম তিনটি বর্ণের অন্তর্গত ছিলেন না এবং তরুণী ছিলেন। বালী মৃত্যুর পর, তারার সুগ্রীবকে তার স্বামী হিসেবে গ্রহণের কাজটি অঙ্গদ এবং রাজ্যটির ভবিষ্যৎ নিরাপদ করার জন্য তার প্রচেষ্টা হিসেবে দেখা হয়।

"রামাবতারম্"-এর মত কিছু বিরল দৃষ্টান্তে, তারা পুনর্বিবাহ করেননি। সুগ্রীব তাকে এক মাতৃচরিত্ররূপে গ্রহণ করেন এবং তাকে অভিবাদন করেন।

সঠিক অনুচ্ছেদ শিরোনাম কোনটি?
titleA. টিকাভাষ্য
titleB. সুগ্রীবকে বিবাহ
titleC. তারার লক্ষ্মণকে সান্ত্বনাপ্রদান
titleD. বালীর মৃত্যু
উত্তর: titleB
১৯৮৬ সালে, জবস লুকাসফিল্মের গ্রাফিক্স বিভাগ হতে ১০ মিলিয়ন মার্কিন ডলারের বিনিময়ে গ্রাফিক্স গ্রুপ (পরবর্তীতে পিক্সার নামকরণ করা হয়) ক্রয় করেন। এর মধ্যে ৫ মিলিয়ন মার্কিন ডলার কোম্পানিটিকে মূলধন হিসেবে দেওয়া হয়।

ডিজনির সাথে অংশীদারত্বের অধীনে প্রযোজিত প্রথম চলচ্চিত্র হল "টয় স্টোরি" (১৯৯৫), যেখানে জবসকে নির্বাহী প্রযোজক হিসেবে দেখানো হয়। মুক্তির পর এটি স্টুডিওর জন্য খ্যাতি এবং সমালোচনা উভয়ই বয়ে আনে। পরবর্তী ১৫ বছরে, পিক্সারের সৃষ্টিশীল প্রধান জন ল্যাসেটারের অধীনে, কোম্পানিটি কিছু বক্স-অফিস হিট চলচ্চিত্র প্রযোজনা করে: "এ বাগ'স লাইফ" (১৯৯৮); "টয় স্টোরি ২" (১৯৯৯); "মন্সটার্স, ইনক." (২০০১); "ফাইন্ডিং নেমো" (২০০৩); "দ্য ইনক্রেডিবলস" (২০০৪); "কার্স" (২০০৬); "র‌্যাটাটুই" (২০০৭); "ওয়াল-ই" (২০০৮); "আপ" (২০০৯); এবং "টয় স্টোরি ৩" (২০১০)। "ফাইন্ডিং নেমো", "দ্য ইনক্রেডিবলস", "র‌্যাটাটুই", "ওয়াল-ই", "আপ" এবং "টয় স্টোরি ৩" এই প্রত্যেকটি চলচ্চিত্র শ্রেষ্ঠ পূর্ণদৈর্ঘ্য অ্যানিমেটেড চলচ্চিত্র হিসেবে একাডেমী পুরস্কার পেয়েছে। এই পুরস্কারটি ২০০১ সাল থেকে প্রচলিত হয়।

২০০৩ এবং ২০০৪ সালের দিকে, পিক্সারের সাথে ডিজনির চুক্তির মেয়াদ শেষ পর্যায়ে চলে আসার কারণে, জবস এবং ডিজনির প্রধান নিবার্হী মাইকেল ইসনাল চেষ্টা করেও নতুন অংশীদারত্ব গঠনে ব্যর্থ হন, এবং ২০০৪ এর প্রথম ভাগে, জবস ঘোষণা করেন যে ডিজনির সাথে পিক্সারের চুক্তির মেয়াদ শেষ হলে তারা নতুন অংশীদারের সন্ধান করবেন।

২০০৫ সালের অক্টোবরে, ইসনারের স্থালাভিষিক্ত হন বব ইগার। তিনি ডিজনির সাথে জবস এবং পিক্সারের সম্পর্ক ঠিক রাখার জন্য দ্রুত ব্যবস্থা গ্রহণ করেন। ২০০৬ সালের ২৪ জানুয়ারি, জবস এবং ইগার ঘোষণা করেন যে ডিজনি পিক্সারকে ৭.৪ বিলিয়ন মার্কিন ডলারের অল-স্টক লেনদেনের মাধ্যমে ক্রয় করতে সম্মত হয়েছ। এই লেনদেন শেষ হলে, জবস দ্য ওয়াল্ট ডিজনি কোম্পানির সবচেয়ে বড় অংশীদারে পরিণত হন, যার পরিমাণ কোম্পানির মোট তহবিলের প্রায় সাত শতাংশ। ডিজনিতে জবসের অংশীদারত্ব ইসনারের অংশীদারত্বকেও ছাড়িয়ে যায় (ইসনারের অংশীদারত্ব ছিল ১.৭ শতাংশ)। এমনকি তা ডিজনি পরিবারের সদস্য রয় ই. ডিজনির অংশীদারত্বের চেয়েও বেশি হয়ে পড়ে, ২০০৯ সালে মৃত্যুর আগ পর্যন্ত যার অংশীদারত্বের পরিমাণ ছিল প্রায় এক শতাংশ। জবস ডিজনির ৭ শতাংশ অংশীদারত্ব পেয়ে যান এবং কোম্পানির সবচেয়ে বড় একক অংশীদার হিসেবে পরিচালনা পরিষদে যোগ দেন। জবসের মৃত্যুর পর ডিজনিতে তার অংশীদারত্ব স্টিভেন পি. জবস ট্রাস্টে স্থানান্তরিত হয়, যা পরিচালনা করেন লরেন জবস।

সঠিক অনুচ্ছেদ শিরোনাম কোনটি?
titleA. সম্পদ
titleB. সম্মাননা
titleC. পিক্সার এবং ডিজনি
titleD. কর্মজীবন
উত্তর: titleC
ক্রিজের কাছাকাছি এলাকায় অসাধারণ ক্যাচ নেয়ার অধিকারী ছিলেন তিনি, বিশেষ করে শর্ট লেগ এলাকায়। ১৯৫৭ সালে তিনি ৭৭ ক্যাচ নেন যা ওয়াল্টার হ্যামন্ডের গড়া রেকর্ডের চেয়ে মাত্র একটি কম ছিল। ঐ বছরে নর্দাম্পটনশায়ারের বিপক্ষে এক ইনিংসে সাত ক্যাচ নেন। অংশতঃ ফিল্ডিংয়ে অসম্ভব দক্ষতার কারণে ১৯৫৮ সালের উইজডেন ক্রিকেটার্স অ্যালমেনাক কর্তৃক অন্যতম বর্ষসেরা ক্রিকেটাররূপে মনোনীত হন। ১৯৯৮ সালে ক্রিকেটে অনন্য সাধারণ সেবা প্রদান করায় ওবিই পদবীতে ভূষিত হন তিনি।

ক্রিকেট লেখক কলিন বেটম্যান মন্তব্য করেন যে, "একজন একনিষ্ঠ দেশপ্রেমিক এবং প্রতিপক্ষের শক্ত বিরোধী হিসেবে তিনি টেস্টে স্বাক্ষর রাখেন। এছাড়াও, ইংল্যান্ডের প্রথম পূর্ণাঙ্গকালীন ম্যানেজার হিসাবেও টেস্ট ক্রিকেটের সাথে সমানে চিহ্ন রেখেছেন"।

অবসর নেয়ার পর তিনি ক্লাবের ম্যানেজার হন এবং পরবর্তীতে ১৯৯২ পর্যন্ত ইংল্যান্ডের পক্ষেও এ দায়িত্বে ছিলেন। তারপর ১৯৯৭ সাল পর্যন্ত ইসিবি'র সাথে কাজ করেন।

সঠিক অনুচ্ছেদ শিরোনাম কোনটি?
titleA. ব্যক্তিগত জীবন
titleB. বিতর্ক
titleC. আন্তর্জাতিক ক্রিকেট
titleD. মূল্যায়ণ
উত্তর: titleD
শেওড়াফুলি অঞ্চলটি রাস্তা এবং রেল দ্বারা সমগ্র দেশের সঙ্গে সংযুক্ত। পূর্ব রেলওয়ে লাইনের যাত্রাপথে শেওড়াফুলি রেলস্টেশন নামে একটি স্টেশন রয়েছে। শেওড়াফুলি হাওড়া থেকে প্রায় ২৩ কিমি উত্তরে অবস্থিত। হাওড়া-বর্ধমান মূল লাইন এবং শেওড়াফুলি-তারকেশ্বর শাখা লাইন দ্বারা শেওড়াফুলি সংযুক্ত। ঐতিহাসিক গ্র্যান্ড ট্রাঙ্ক রোডও শেওড়াফুলির মধ্যে দিয়ে গেছে। রাজ্য মহাসড়ক ২, বিষ্ণুপুরে, শেওড়াফুলিকে জাতীয় সড়ক ৬০এর সাথে সংযুক্ত করেছে। হুগলী নদীতে একটি জল পরিবহন পরিষেবা রয়েছে যা নদীর বিপরীত দিকে ব্যারাকপুরের সাথে শেওড়াফুলিকে সংযুক্ত করেছে। এর নিকটতম বিমানবন্দর হল কলকাতার নেতাজি সুভাষচন্দ্র বসু আন্তর্জাতিক বিমানবন্দর এবং নিকটতম ধাবনপথটি ব্যারাকপুরে (ব্যারাকপুর এয়ার ফোর্স স্টেশন) রয়েছে। শেওড়াফুলির কাছে হুগলির পরিবহন ব্যবস্থা অত্যন্ত সহজলভ্য। রেলস্টেশনটি জাতীয় হাইওয়ে ২ (গ্র্যান্ড ট্র্যাঙ্ক রোড) নম্বর বাস স্ট্যান্ডের ঠিক পাশেই অবস্থিত, যেটি শেওড়াফুলি ফাঁড়ি নামে পরিচিত। ফেরিঘাটটি রেলস্টেশন এবং বাসস্ট্যান্ড থেকে মাত্র ২ মিনিট দূরত্বে অবস্থিত। সকাল ৬ টা থেকে রাত্রি ১০:৩০ টা অবধি ফেরি চলাচল করে। নিমাই তীর্থ ফেরি পরিষেবা ব্যারাকপুরকে শেওড়াফুলির সাথে সংযুক্ত করে। জমিদার রোড এবং সরকারপাড়া-মল্লিকবাগান-পায়রাপুর রোড গ্র্যান্ড ট্যাঙ্ক রোডকে দিল্লি রোডের সাথে দু'চাকার যানে মাত্র ৫ মিনিটের ব্যবধানে সংযুক্ত করে।

সঠিক অনুচ্ছেদ শিরোনাম কোনটি?
titleA. জনসংখ্যার উপাত্ত
titleB. পরিবহন
titleC. ভূগোল
titleD. উপযোগিতা সেবা এবং মাধ্যমসমূহ
উত্তর: titleB
তার জীবনের সর্বশেষ ও সর্বাধিক উল্লেখযোগ্য যুদ্ধ হলো ‘জী কারাদের’ যুদ্ধ। হিজরী ৬ষ্ঠ সনে বনু ফাযারাহ গোত্র মদীনার উপকন্ঠে মুসলমানদের একটি চারণক্ষেত্রে হামলা চালায় এবং রাখালদের হত্যা করে মুহাম্মদ উটগুলি লুট করে নিয়ে যায়। হযরত সালামা ইবনুল আকওয়া ঘটনাস্থলের নিকটেই ছিলেন । তিনি নাবী দাস রাবাহকে মতান্তরে আবদুর রহমান ইবন আউফের একটি দাসকে মদীনায় পাঠান খবর দেওয়ার জন্য। আর এ দিকে তিনি নিজে পাহাড়ের চূড়ায় উঠে বিপদের সতর্ক ধ্বনি মূলক আওয়াজ ধ্বনি দিতে থাকে ।

সেই ধ্বনি শুনে মদিনা থেকে মিহরায ইবনে নাদলা পুরো একটি বাহিনী নিয়ে ঘটনা স্থলে ছুটে আসেন । এই দলের মধ্যে আবু কাতাদাহ আল আনসারী ও মিকদাদ ইবনুল আসওয়াদ ছিলেন । মিহরায ডাকাত দলের কাছাকাছি আসলে আবদুর রহমান নামে একটি ডাকাত দলের সদস্যের উপর তরবারি দিয়ে আঘাত করলে তার ঘোড়াটি মারা পরে । এবং আবদুর রহমান কতৃক নিক্ষিপ্ত বর্শার আঘাতে মিহরায ইবনে নাদলা মৃত্যুর কোলে ঢলে পরেন ।

পরবর্তীতে আবু কাতাদাহ আঘাতে ডাকাত দলের আবদুর রহমানও ইন্তিকাল করেন ।

সঠিক অনুচ্ছেদ শিরোনাম কোনটি?
titleA. ইসলাম গ্রহন
titleB. নাম ও বংশ পরিচয়
titleC. জী কারাদের যুদ্ধ
titleD. মৃত্যু
উত্তর: titleC
সমগ্র খেলোয়াড়ী জীবনে ৩০টি টেস্ট ও ২টি একদিনের আন্তর্জাতিকে অংশগ্রহণ করেছেন ব্রুস টেলর। ১৯৬৪-৬৫ মৌসুমে নিউজিল্যান্ড দলের সদস্যরূপে ভারত গমন করেন। ৫ মার্চ, ১৯৬৫ তারিখে স্বাগতিক ভারতের বিপক্ষে টেস্ট ক্রিকেটে অভিষেক ঘটে ব্রুস টেলরের। কলকাতায় অনুষ্ঠিত অভিষেক ঘটা সিরিজের দ্বিতীয় টেস্টে ১০৫ রানের মনোজ্ঞ শতরানের ইনিংস খেলার পাশাপাশি ৫/৮৬ বোলিং পরিসংখ্যান দাঁড় করান। এরফলে প্রথম খেলোয়াড় হিসেবে অভিষেকেই অল-রাউন্ডারের কৃতিত্ব প্রদর্শন করেছেন তিনি। এরপূর্বে প্রথম-শ্রেণীর ক্রিকেটে আর কোন সেঞ্চুরির সন্ধান পাননি ব্রুস টেলর ও কেবলমাত্র তিনটি প্রথম-শ্রেণীর খেলায় অংশ নিয়েছিলেন। আট নম্বর অবস্থানে ব্যাটিংয়ে নেমে ১৫৮ মিনিটে ১৪টি চারের মার ও ৩ ছক্কা সহযোগে দর্শনীয় ১০৫ রানের ইনিংস খেলেছিলেন তিনি। সপ্তম উইকেট জুটিতে বার্ট সাটক্লিফের সাথে ১৬৩ রান ওঠান। এ ইনিংসে সাটক্লিফের সংগ্রহ ছিল অপরাজিত ১৫১ রান।

এছাড়াও, ১৯৬৯ সালে নিউজিল্যান্ডের পক্ষে সর্বাধিক দ্রুততম সময়ে টেস্ট সেঞ্চুরি করার গৌরব অর্জন করেছিলেন তিনি। পরবর্তীতে ২০০৫ সালে ড্যানিয়েল ভেট্টোরি তার এ রেকর্ডটি ভেঙ্গে নিজের করে নিয়েছেন। অকল্যান্ডে সফরকারী ওয়েস্ট ইন্ডিজ দলের বিপক্ষে অনুষ্ঠিত সিরিজের প্রথম টেস্টে তিনি যখন মাঠে নেমেছিলেন তখন দলের সংগ্রহ ছিল ১৫২/৬। ১৪ চার ও ৫ ছক্কায় ১২৪ রান সংগ্রহ করেন। ৩০ মিনিটে অর্ধ-শতক ও ৮৬ মিনিটে শতরানের কোটা স্পর্শ করেন তিনি। তার সংগৃহীত দ্বিতীয় টেস্ট সেঞ্চুরিটিও প্রথম-শ্রেণীর ক্রিকেটে দ্বিতীয় সেঞ্চুরি ছিল।

সঠিক অনুচ্ছেদ শিরোনাম কোনটি?
titleA. অবসর
titleB. আন্তর্জাতিক ক্রিকেট
titleC. ঘরোয়া ক্রিকেট
titleD. ওয়েস্ট ইন্ডিজ গমন, ১৯৭১-৭২
উত্তর: titleB
শাহী বাংলা (১৩৫২–১৫৭৬) প্রাক ইসলামী যুগের মত ইমারত নির্মাণে ইট ব্যবহৃত হয়েছে। যেখানে ইট বানানোর জন্য মাটি অপর্যাপ্ত ছিল, সেখানে ইমার‍ত নির্মাণের জন্য পাথর আমদানি করা হত। কিন্তু, স্তম্ভ ও কাঠামো নির্মাণে ব্যবহৃত হত পাথর। এর প্রয়োগ হিন্দু ও বৌদ্ধ মন্দির নির্মাণেও দেখা যেত। বর্তমানে টিকে থাকা ইমারতগুলোর মাঝে পান্ডুয়ার একলাখি মাজারকে বাংলায় ইসলামী স্থাপত্যশৈলীতে নির্মিত সবচেয়ে প্রাচীন বলে ধারণা করা হয়। সম্ভবত, হুগলী জেলার মোল্লা সিমলার একটি ছোট মসজিদ এখলাখি মাজার থেকেও প্রাচীন, যেটির নির্মাণকাজ সম্ভবত ১৩৭৫ সালে শুরু হয়েছিল। একলাখি মাজারে এমন কিছু চোখে পড়ে, যার সাথে বাঙালি স্থাপত্যের মিল আছে। যেমন, ঈষৎ বক্র কার্নিসের ব্যবহার, বৃহৎ গোলাকার বাট্রেসের ব্যবহার এবং বাঁকা টেরাকোটা ইট দিয়ে ইমারত সাজানো। এরকম স্থাপত্যশৈলী ছোট সোনা মসজিদেও (আনুমানিক ১৫০০) দেখা যায়, যেটি নির্মাণে ব্যবহৃত হয়েছে পাথর, যেটি বাংলায় কদাচিৎ দেখা যায়। কিন্তু, মসজিদটির স্থাপত্যরীতি ও গম্বুজের মিশ্রণ গ্রাম বাংলার কুঁড়েঘরেত কথা মনে করিয়ে দেয়। পরবর্তীতে এই রীতির ব্যবহার দেখা যায় হিন্দু মন্দিরেও। দোচালা, জোড় বাংলা ও চারচালার ব্যবহার দেখা যায় পরবর্তীকালের হিন্দু মন্দিরগুলোতে।

এরকম, স্থাপত্যকলায় নির্মিত অন্যান্য ইমারতগুলো হল নয়গম্বুজ মসজিদ, ষাটগম্বুজ মসজিদ (১৪৫৯ সালে নির্মাণ কাজ সম্পন্ন) এবং মসজিদের শহর বাগেরহাটের অন্যান্য ইমারতগুলো। মসজিদের শহর বাগেরহাট হল একটি পরিত্যক্ত শহর, যেটি ইউনেস্কোর বিশ্ব ঐতিহ্যবাহী স্থানের অন্তর্গত। এইসব ইমারতগুলো কিছু স্বাতন্ত্র্য বৈশিষ্ট্যের অধিকারী। যেমন, প্রচুর দরজা ও মিহরাবের ব্যবহার। ষাটগম্বুজ মসজিদে ২৬ টি দরজা বিদ্যমান (১১ টি সামনে, ৭ টি করর দুই পাশে এবং একটি পিছনে)। এটি মসজিদটিত্ব আলো ও বাতাস প্রবেশ বাড়িয়েছে।

মালদহের ধ্বংসপ্রাপ্ত আদিনা মসজিদে (১৩৭৪-৭৫) এমন কিছু বৈশিষ্ট্য দেখা যায়, যেগুলো বাংলায় সচরাচর দেখা যায় না। ব্যারেল ভল্টবিশিষ্ট কেন্দ্রীয় কক্ষে স্তম্ভ বিদ্যমান। আর স্তম্ভের উপরে রয়েছে ছাদ। বলা হয়ে থাকে, এটি উপমহাদেশীয় মসজিদগুলোর মাঝে সর্ববৃহৎ। বর্ষার দেশ বাংলাদেশে এমন বৃহৎ ছাদওয়ালা ইমারত প্রয়োজনীয়, যার দরুন একটি বৃহৎ এলাকা বৃষ্টির পানির স্পর্শ থেকে নিরাপদ থাকে।নয়গম্বুজ মসজিদের স্থাপত্যশৈলী অন্য এলাকার থেকে মসজিদের শহর বাগেরহাটে বেশি দেখা যায়। সেখানেও, বৃহৎ এলাকাকে বৃষ্টির হাত থেকে রক্ষা করার চিন্তা নিয়ে ইমারত নির্মিত হয়েছে। শাহী বাংলার পর বাংলায় মুঘল শাসন শুরু হলে আরো স্থানীয় রীতি যোগ হতে থাকে স্থানীয় লোকদের দ্বারা নির্মিত ইমারতে। কিন্তু, মুঘলরা তাদের নিজস্ব রীতিতে ইমারত নির্মাণ করতে থাকে বাংলায়।

সঠিক অনুচ্ছেদ শিরোনাম কোনটি?
titleA. বাংলা
titleB. তাজমহল
titleC. দিল্লি সালতানাত যুগের স্থাপত্য
titleD. মুঘল স্থাপত্য
উত্তর: titleA
স্বাধীনতার পরে তাকে সংসদীয় সচিবের পদ দেওয়া হয়। পরে তাকে শিক্ষা ও স্বাস্থ্য মন্ত্রী নিযুক্ত করা হয়। ১৯৫১ সালে তিনি মুসলিম লীগের টিকিটে পাঞ্জাব বিধানসভা নির্বাচনের প্রতিদ্বন্দ্বিতা করেন এবং পাঞ্জাব বিধানসভার সদস্য হিসাবে নির্বাচিত হন। ১৯৫২ সালে তিনি জাতিসংঘে পাকিস্তানের প্রতিনিধিত্ব করেছিলেন। ১৯৫৬ সালের নির্বাচনে তিনি পশ্চিম পাকিস্তান বিধানসভার সদস্য হিসাবে নির্বাচিত হয়েছিলেন। ১৯৫৬ সালের ২০ মে থেকে অক্টোবর, ১৯৫৮ এর মধ্যে স্পিকার ছিলেন চৌধুরী। ১৯৬২ সালে আইয়ুব খান যখন নির্বাচনের ঘোষণা দেন, সংসদীয় কার্যক্রম সম্পর্কে তাঁর অভিজ্ঞতা এবং জ্ঞানের ভিত্তিতে তাকে হাউসের উপ-বিরোধী নেতা হিসাবে নির্বাচিত করা হয়। চৌধুরী সম্মেলনে মুসলিম লীগে যোগ দিয়েছিলেন এবং ১৯৫৬ সালের নির্বাচনের পরে তিনি জাতীয় পরিষদের ডেপুটি স্পিকার নির্বাচিত হন।

সঠিক অনুচ্ছেদ শিরোনাম কোনটি?
titleA. মৃত্যু
titleB. পাকিস্তানের রাষ্ট্রপতি
titleC. রাজনৈতিক পেশা
titleD. পশ্চিম পাকিস্তান বিধানসভার স্পিকার
উত্তর: titleD
১৮৯০ সালে তার পিতার মৃত্যুর পরে, মরগান জে এস মরগান অ্যান্ড কোং -এর নিয়ন্ত্রণ নেন (যার নাম মরগান, গ্রেনফেল এ্যান্ড কোম্পানি নামকরণ করা হয়েছিল ১৯১০ সালে)। মরগান ১৯০০ সালে কার্নেগি কোং-এর সভাপতি চার্লস এম শোয়াব এবং ব্যবসায়ী অ্যান্ড্রু কার্নেগির সাথে আলোচনা শুরু করেন। লক্ষ্য ছিল কার্নেগির ইস্পাত ব্যবসা কেনা এবং এটিকে আরও কয়েকটি ইস্পাত, কয়লা, খনি ও শিপিং সংস্থার সাথে একীভূত করা। ফেডারেল ইস্পাত সংস্থা গঠনের জন্য অর্থায়ন করার পরে, শেষ পর্যন্ত তিনি এটিকে মার্কিন যুক্তরাষ্ট্রে ইস্পাত কর্পোরেশন গঠনের জন্য কার্নেগি স্টিল কোম্পানি এবং উইলিয়াম এডেনবারনের মালিকানাধীন আরও কয়েকটি ইস্পাত ও লোহা ব্যবসার (একীভূত ইস্পাত এবং ওয়্যার সংস্থা সহ) সাথে একীভূত করেন। ১৯০১ সালে ইউএস স্টিল বিশ্বের প্রথম বিলিয়ন ডলারের সংস্থা ছিল, যার অনুমোদিত মূলধন ছিল ১.৪ বিলিয়ন ডলার, যা অন্য যে কোনও শিল্প প্রতিষ্ঠানের চেয়ে অনেক বড় এবং বৃহত্তম রেলপথের সাথে আকারের তুলনীয়।

ইউএস স্টিলের লক্ষ্য বৃহত্তর অর্থনীতি অর্জন, পরিবহন ব্যয় হ্রাস করা, পণ্যের লাইন সম্প্রসারণ করা এবং বিতরণ উন্নত করা। মার্কিন যুক্তরাষ্ট্রকে বিশ্বব্যাপী যুক্তরাজ্য এবং জার্মানির সাথে প্রতিযোগিতা করার সুযোগ দেওয়ারও পরিকল্পনা করা হয়েছিল। শোয়াব এবং অন্যান্যরা দাবি করেছেন যে ইউএস স্টিলের আকার সংস্থাটিকে আন্তর্জাতিক বাজারের (" বিশ্বায়ন ") আরও আগ্রাসী এবং কার্যকর হতে দেবে। ইউএস স্টিলকে সমালোচকরা একচেটিয়া হিসাবে বিবেচনা করত, কারণ ব্যবসাটি কেবল ইস্পাতই নয়, সেতু, জাহাজ, রেলপথ ও রেলগাড়ি, তার, পেরেকসহ অন্যান্য বেশ কয়েকটি পণ্য নির্মাণের চেষ্টা করছিল। ইউএস স্টিলের মাধ্যমে, মরগান ইস্পাত বাজারের দুই-তৃতীয়াংশ দখল করে নিয়েছিল, এবং শোয়াবের বিশ্বাস ছিল যে সংস্থাটি শীঘ্রই ৭৫ শতাংশ বাজারের অংশীদারত্ব অর্জন করবে। যাইহোক, ১৯০১ এর পরে 'বাজারের শেয়ার পড়ে যায়। শোয়াব ১৯০৩ সালে মার্কিন স্টীল থেকে পদত্যাগ করে বেথলেহেম স্টীল গঠন করে, যা দ্বিতীয় বৃহত্তম মার্কিন ইস্পাত উৎপাদক হয়ে উঠে।

শ্রম নীতি একটি বিতর্কিত বিষয় ছিল। ইউএস স্টিল শ্রমিক ইউনিয়ন ছিল না, এবং শোয়াবের নেতৃত্বে অভিজ্ঞ ইস্পাত উত্পাদকরা ইউনিয়নপন্থী, "সমস্যা সৃষ্টিকারীদের" চিহ্নিত করে তাদের নির্মূল করার জন্য আক্রমণাত্মক কৌশল অবলম্বন করতে চেয়েছিলেন। যে সকল আইনজীবী এবং ব্যাংকাররা এই সংহতকরণের ব্যবস্থা করেছিলেন - বিশেষত মরগান এবং সিইও এলবার্ট গ্যারি - তারা দীর্ঘ পরিসরের মুনাফা, স্থিতিশীলতা, ভাল জনসংযোগ এবং ঝামেলা এড়ানোর বিষয়ে আরও বেশি সজাগ ছিলেন। ব্যাংকারদের দৃষ্টিভঙ্গ সাধারণত পরাজিত হয় এবং ফলাফলটি ছিল "পিতৃতান্ত্রিক" শ্রম নীতি। (ইউএস স্টিলে শেষ পর্যন্ত ১৯৩০ এর দশকের শেষের দিকে ইউনিয়ন করা হয়েছিল।)

সঠিক অনুচ্ছেদ শিরোনাম কোনটি?
titleA. রেলপথ
titleB. ট্রেজারি সোনা
titleC. ফটোগ্রাফি
titleD. ইস্পাত
উত্তর: titleD
খেলাধুলা বিশেষত বিতর্ক, ফুটবল, ক্রিকেট, ব্যাটমিন্টন ও ভলিবল ইত্যাদিতে খেলাধুলার জন্য বিদ্যালয়ে আলাআলা টিম রয়েছে।
এছাড়াও শিক্ষার্থীদের প্রাথমিক চিকিৎসা, কম্পিউটার ক্লাব, কাব স্কাউট ও সঙ্গীত ক্লাবে অংশ গ্রহণ করার ব্যবস্থা রয়েছে। প্রাথমিক শিক্ষা বিভাগ কর্তৃক আয়োজিত ২০১৪ সালের "বঙ্গবন্ধু গোল্ডকাপ ফুটবল" প্রতিযোগিতায় বিদ্যালয়টি উপজেলায় চ্যাম্পিয়ান এবং জেলা পর্যায়ে রানার্স আপ হওয়ার গৌরব অর্জন করে।

সঠিক অনুচ্ছেদ শিরোনাম কোনটি?
titleA. পুরস্কার
titleB. সহশিক্ষা কার্যক্রম
titleC. অবদান
titleD. শিক্ষা কার্যক্রম
উত্তর: titleB